Kichwa: Serikali ya Tanzania yalifungia gazeti la Tanzania Daima kwa siku 90\nKwa kuzingatia jina la hapo juu la makala ya kuwaziwa, fikiria makala.\n
Tanzania Daima limefungiwa na Serikali ya Tanzania

Tamko hilo pia limepiga marufuku  toleo la mitandaoni la gazeti hilo. Kwa mujibu wa taarifa ya msemaji mkuu wa serikali Tanzania Dr, Hassan Abbas, amesema gazeti hilo limefungiwa kutokana na ukiukwaji wa maadili ya taaluma ya habari  ikiwemo kuchapisha habari za uongo na za kichochezi ambazo zinaweza kuzusha  hofu miongoni mwa jamii.

Miongoni mwa habari zilizosababisha kufungwa kwa gazeti la Tanzania  Daima , ni  ile iliyokuwa na makosa ya kihariri  kwenye toleo namba  4706 la Oktoba 22, 2017  ambalo liliandika kuwa   'ASILIMIA 67 YA WATANZANIA WANATUMIA ARVS' dawa za kufubaza makali ya ugonjwa wa ukimwi,  habari nyingine katika toleo hilo ilieleza kuwa  "MAKINIKIA PASUA KICHWA". Idara hiyo imedai kuwa gazeti hilo limetoa habari yenye uongo wenye nia ya  kuleta dharau  dhidi ya hatua ya serikali na makubaliano  yaliyofikiwa baina yake  na kampuni ya Barrick Gold Corporation.

Tanzania Daima, linakuwa gazeti la nne kufungiwa na serikali ya Tanzania ndani ya miezi minne  ikiwemo gazeti la Raia Mwema na Mwana Halisi lililofungiwa kwa kile kilichodaiwa kuwa ni uchapishaji wa habari za uongo na kichochezi ambazo zingeweza kuhatarisha usalama wa taifa hilo.

katika siku za hivi karibuni  vyombo vya habari vimekuwa vikimulikwa kwa karibu nchini Tanzania. Ikumbukwe kwamba mapema mwaka huu Raisi Magufuli alivionya vyombo vya habari  nchini humo 'visifikiri kwamba viko huru kwa kiwango hicho.' kauli ambayo inatoa angalizo la umakini katika kazi za kila siku za vyombo hivyo kwa muujibu wa sheria ya mitandao na sheria za Tanzaia.